P9_TA(2021)0254

Ambjent: ir-Regolament ta' Aarhus ***I

Emendi adottati mill-Parlament Ewropew fl-20 ta’ Mejju 2021 dwar il-proposta għal Regolament tal-Parlament Ewropew u tal-Kunsill li jemenda r-Regolament (KE) Nru 1367/2006 tal-Parlament Ewropew u tal-Kunsill tas-6 ta' Settembru 2006 dwar l-applikazzjoni għall-istituzzjonijiet u l-korpi tal-Komunità tad-dispożizzjonijiet tal-Konvenzjoni ta' Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta' Deċiżjonijiet u l-Aċċess għall-Ġustizzja fi Kwistjonijiet Ambjentali (COM(2020)0642 – C9-0321/2020 – 2020/0289(COD)) (1)

(Proċedura leġiżlattiva ordinarja: l-ewwel qari)

(2022/C 15/46)

Emenda 1

Proposta għal regolament

Premessa 2

Test propost mill-Kummissjoni Emenda (2) Ir-Regolament (KE) Nru 1367/2006 tal-Parlament Ewropew u tal-Kunsill (4) ġie adottat biex jikkontribwixxi għall-implimentazzjoni tal-obbligi skont il-Konvenzjoni ta' Aarhus billi jistabbilixxi r-regoli dwar l-applikazzjoni tagħha għall-istituzzjonijiet u l-korpi tal-UE. (2) Ir-Regolament (KE) Nru 1367/2006 tal-Parlament Ewropew u tal-Kunsill (4) ġie adottat biex jikkontribwixxi għall-implimentazzjoni tal-obbligi skont il-Konvenzjoni ta' Aarhus billi jistabbilixxi r-regoli dwar l-applikazzjoni tagħha għall-istituzzjonijiet u l-korpi tal-UE. Dan ir-Regolament, għaldaqstant, jemenda r-Regolament (KE) Nru 1367/2006 sabiex jiġu implimentati l-Artikolu 9(3) u (4) tal-Konvenzjoni.

Emenda 2

Proposta għal regolament

Premessa 3

Test propost mill-Kummissjoni Emenda (3) Fil-Komunikazzjoni tagħha lill-Parlament Ewropew, lill-Kunsill Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni tal-11 ta' Diċembru 2019 , bit-titolu “Il-Patt Ekoloġiku Ewropew”, il-Kummissjoni impenjat ruħha li tikkunsidra li tirrevedi r-Regolament (KE) Nru 1367/2006 biex iżżid l-aċċess għar-rieżami amministrattiv u ġudizzjarju fil-livell tal-UE għaċ-ċittadini u għall-organizzazzjonijiet ambjentali mhux governattivi li jkollhom tħassib dwar il-kompatibbiltà mal-liġi ambjentali tad-deċiżjonijiet li jkollhom effetti fuq l-ambjent. Il-Kummissjoni impenjat ruħha wkoll li tieħu azzjoni biex iżżid l-aċċess tagħhom għall-ġustizzja quddiem il-qrati nazzjonali fl-Istati Membri kollha; għal dan l-għan ħarġet Komunikazzjoni dwar “It-titjib tal-aċċess għall-ġustizzja fi kwistjonijiet ambjentali fl-UE u fl-Istati Membri tagħha”. (3) Fil-Komunikazzjoni tagħha tal-11 ta' Diċembru 2019 dwar il-Patt Ekoloġiku Ewropew, il-Kummissjoni impenjat ruħha li tikkunsidra li tirrevedi r-Regolament (KE) Nru 1367/2006 biex iżżid l-aċċess għar-rieżami amministrattiv u ġudizzjarju fil-livell tal-UE għaċ-ċittadini u għall-organizzazzjonijiet ambjentali mhux governattivi li jkollhom tħassib speċifiku dwar il-kompatibbiltà mal-liġi ambjentali ta' atti amministrattivi li jkollhom effetti fuq l-ambjent. Il-Kummissjoni impenjat ruħha wkoll li tieħu azzjoni biex iżżid l-aċċess tagħhom għall-ġustizzja quddiem il-qrati nazzjonali fl-Istati Membri kollha; għal dan l-għan ħarġet il-Komunikazzjoni tagħha tal-14 ta' Ottubru 2020 dwar it-titjib tal-aċċess għall-ġustizzja fi kwistjonijiet ambjentali fl-UE u fl-Istati Membri tagħha li fiha tafferma li “l-aċċess għall-ġustizzja fi kwistjonijiet ambjentali, kemm permezz tal-Qorti tal-Ġustizzja tal-UE (QĠUE) kif ukoll permezz tal-qrati nazzjonali bħala qrati tal-Unjoni, huwa miżura ta' appoġġ importanti biex tgħin fit-twettiq tat-tranżizzjoni tal-Patt Ekoloġiku Ewropew u mod kif jissaħħaħ ir-rwol li s-soċjetà ċivili tista' taqdi bħala għassiesa fl-ispazju demokratiku” .

Emenda 3

Proposta għal regolament

Premessa 3a (ġdida)

Test propost mill-Kummissjoni Emenda (3a) L-Artikolu 9(4) tal-Konvenzjoni ta' Aarhus jgħid li l-ispejjeż tal-proċedimenti ġudizzjarji fl-ambitu tal-Artikolu 9(3) tal-Konvenzjoni ta' Aarhus jenħtieġ li ma jkunux għaljin iżżejjed. Sabiex jiġi żgurat li l-proċedimenti ġudizzjarji skont l-Artikolu 12 tar-Regolament (KE) Nru 1367/2006 ma jkunux għaljin iżżejjed (1a) u li l-ispejjeż ikunu prevedibbli għall-applikant, jenħtieġ li, f'każ ta' suċċess f'litigazzjoni, it-talbiet għar-rimborż tal-ispejjeż magħmula mill-istituzzjonijiet jew il-korpi tal-Unjoni jkunu raġonevoli.

Emenda 4

Proposta għal regolament

Premessa 4

Test propost mill-Kummissjoni Emenda (4) Jenħtieġ li l-leġiżlazzjoni tal-Unjoni tinġab konformi mad-dispożizzjonijiet tal-Konvenzjoni ta' Aarhus dwar l-aċċess għall-ġustizzja fi kwistjonijiet ambjentali b'mod li jkun kompatibbli mal-prinċipji fundamentali tal-leġiżlazzjoni tal-Unjoni u mas-sistema ta' rieżami ġudizzjarju tagħha filwaqt li jitqiesu d-dispożizzjonijiet tal-Artikolu 9(3) tal-Konvenzjoni ta' Aarhus u t-tħassib espress mill-Kumitat għall-Konformità mal-Konvenzjoni ta' Aarhus (5). (4) Jenħtieġ li l-leġiżlazzjoni tal-Unjoni tinġab konformi mad-dispożizzjonijiet tal-Konvenzjoni ta' Aarhus dwar l-aċċess għall-ġustizzja fi kwistjonijiet ambjentali b'mod li jkun kompatibbli mal-prinċipji fundamentali tal-leġiżlazzjoni tal-Unjoni – inklużi t-Trattati – u mas-sistema ta' rieżami ġudizzjarju tagħha, filwaqt li jitqiesu d-dispożizzjonijiet tal-Artikolu 9(3) u (4) tal-Konvenzjoni ta' Aarhus u l-pariri tal-Kumitat għall-Konformità mal-Konvenzjoni ta' Aarhus (5). Ir-Regolament (KE) Nru 1367/2006 għandu jiġi emendat skont dan.

Emenda 5

Proposta għal regolament

Premessa 4a (ġdida)

Test propost mill-Kummissjoni Emenda (4a) L-Artikolu 9(3) tal-Konvenzjoni ta' Aarhus jipprevedi li, fil-qafas tal-leġiżlazzjoni nazzjonali tagħha, kull Parti għandha tiżgura li l-membri tal-pubbliku kkonċernati, li jissodisfaw il-kriterji stabbiliti fil-liġi nazzjonali tagħha jkollhom aċċess għal proċeduri ġudizzjarji jew proċeduri oħra ta' rieżami biex jikkontestaw il-legalità sostantiva u proċedurali ta' deċiżjonijiet, atti jew ommissjonijiet li jiksru d-dispożizzjonijiet tal-leġiżlazzjoni ambjentali nazzjonali tagħha. Il-proċedura ta' rieżami amministrattiv fl-ambitu tar-Regolament ta' Aarhus tikkomplementa s-sistema ġenerali ta' rieżami amministrattiv u ġudizzjarju tal-Unjoni li tippermetti lill-membri tal-pubbliku jitolbu rieżami tal-atti amministrattivi permezz ta' kontestazzjonijiet ġudizzjarji diretti fil-livell tal-Unjoni, jiġifieri skont l-Artikolu 263(4) tat-TFUE, u, f'konformità mal-Artikolu 267 tat-TFUE, permezz tal-qrati nazzjonali, li jiffurmaw parti integrali mis-sistema tal-Unjoni skont it-Trattati.

Emenda 6

Proposta għal regolament

Premessa 5

Test propost mill-Kummissjoni Emenda (5) Il-limitazzjoni tar-rieżami intern għal atti amministrattivi ta' portata individwali, prevista fir-Regolament (KE) Nru 1367/2006 , hija l-ostakolu ewlieni għall-organizzazzjonijiet ambjentali mhux governattivi li jkunu jfittxu li jitolbu rieżami intern skont l-Artikolu 10 ta' dak ir-Regolament, anki f'dak li jirrigwarda l-atti amministrattivi li jkollhom portata aktar wiesgħa. Għaldaqstant jenħtieġ li jitwessa' l-kamp ta' applikazzjoni tal-proċedura ta' rieżami intern stabbilita f'dak ir-Regolament biex dan ikun jinkludi l-atti mhux leġiżlattivi ta' portata ġenerali. (5) Il-limitazzjoni tar-rieżami intern għal atti amministrattivi ta' portata individwali prevista fir-Regolament (KE) Nru 1367/2006 kienet ir-raġuni ewlenija ta' nonammissibbiltà għall-organizzazzjonijiet ambjentali mhux governattivi li jkunu jfittxu li jitolbu rieżami intern skont l-Artikolu 10 ta' dak ir-Regolament, anki f'dak li jirrigwarda l-atti amministrattivi li jkollhom portata aktar wiesgħa. Għaldaqstant huwa xieraq li jitwessa' l-kamp ta' applikazzjoni tal-proċedura ta' rieżami intern stabbilita f'dak ir-Regolament biex dan ikun jinkludi l-atti mhux leġiżlattivi ta' portata ġenerali.

Emenda 7

Proposta għal regolament

Premessa 6

Test propost mill-Kummissjoni Emenda (6) Jenħtieġ li d-definizzjoni ta' att amministrattiv għall-finijiet tar-Regolament (KE) Nru 1367/2006 tinkludi l-atti mhux leġiżlattivi. Madankollu, att mhux leġiżlattiv jaf ikun jinkludi miżuri ta' implimentazzjoni f'livell nazzjonali li l-organizzazzjonijiet ambjentali mhux governattivi jistgħu jiksbu protezzjoni ġudizzjarja kontra tagħhom, anki quddiem il-Qorti tal-Ġustizzja tal-Unjoni Ewropea (QĠUE) permezz ta' proċedura għal deċiżjoni preliminari skont l-Artikolu 267 tat-TFUE. Għalhekk jixraq li jitħallew barra mill-kamp ta' applikazzjoni tar-rieżami intern id-dispożizzjonijiet ta' dawn l-atti mhux leġiżlattivi li għalihom il-leġiżlazzjoni tal-UE teħtieġ miżuri ta' implimentazzjoni fil-livell nazzjonali. (6) Jenħtieġ li d-definizzjoni ta' att amministrattiv għall-finijiet tar-Regolament (KE) Nru 1367/2006 tinkludi l-atti mhux leġiżlattivi. Madankollu, att mhux leġiżlattiv jaf ikun jinkludi miżuri ta' implimentazzjoni fil-livell nazzjonali li tista' tinkiseb protezzjoni ġudizzjarja kontra tagħhom, anki quddiem il-Qorti tal-Ġustizzja tal-Unjoni Ewropea (QĠUE) permezz ta' proċedura għal deċiżjoni preliminari skont l-Artikolu 267 tat-TFUE.

Emenda 8

Proposta għal regolament

Premessa 7

Test propost mill-Kummissjoni Emenda (7) Fl-interess taċ-ċertezza tad-dritt, sabiex jiġu esklużi kwalunkwe dispożizzjonijiet mill-kunċett ta' att amministrattiv, il-leġiżlazzjoni tal-Unjoni trid b'mod espliċitu teżiġi l-adozzjoni ta' atti ta' implimentazzjoni għal dawk id-dispożizzjonijiet. imħassar

Emenda 9

Proposta għal regolament

Premessa 9

Test propost mill-Kummissjoni Emenda (9) Il-kamp ta' applikazzjoni tar-Regolament (KE) Nru 1367/2006 ikopri l-atti adottati skont il-liġi ambjentali. B'kuntrast ma' dan, l-Artikolu 9(3) tal-Konvenzjoni ta' Aarhus ikopri kontestazzjonijiet ta' atti li “jiksru” liġijiet b'rabta mal-ambjent. Għaldaqstant jenħtieġ li jiġi ċċarat li hu meħtieġ rieżami intern biex jiġi vverifikat jekk att amministrattiv jiksirx il-liġijiet ambjentali. (9) Il-kamp ta' applikazzjoni tar-Regolament (KE) Nru 1367/2006 ikopri l-atti adottati skont il-liġi ambjentali. L-Artikolu 9(3) tal-Konvenzjoni ta' Aarhus ikopri kontestazzjonijiet ta' atti jew ommissjonijiet li “jiksru” liġijiet b'rabta mal-ambjent. Għaldaqstant jenħtieġ li jiġi ċċarat , f'konformità mal-każistika tal-QĠUE, li hu meħtieġ rieżami intern biex jiġi vverifikat jekk att amministrattiv jiksirx il-liġijiet ambjentali skont it-tifsira tal-punt (f) tal-Artikolu 2(1) .

Emenda 10

Proposta għal regolament

Premessa 10

Test propost mill-Kummissjoni Emenda (10) Meta jkun qed jiġi vvalutat jekk att amministrattiv fihx dispożizzjonijiet li minħabba l-effetti tagħhom jafu jiksru l-liġi ambjentali , jenħtieġ li jitqies jekk dawk id-dispożizzjonijiet jistax ikollhom effett negattiv fuq il-kisba tal-objettivi tal-politika tal-Unjoni dwar l-ambjent stabbiliti fl-Artikolu 191 tat-TFUE. B'riżultat ta' dan, il-mekkaniżmu tar-rieżami intern ukoll jenħtieġ li jkopri l-atti li ġew adottati fl-implimentazzjoni ta' politiki oħra tal-Unjoni għajr il-politika ambjentali. (10) Meta jkun qed jiġi vvalutat jekk att amministrattiv fihx dispożizzjonijiet li jafu jiksru l-liġi marbuta mal-ambjent skont it-tifsira tal-punt (f) tal-Artikolu 2(1) , jenħtieġ li jitqies , f'konformità mal-każistika tal-QĠUE, jekk dawk id-dispożizzjonijiet jistax ikollhom effett negattiv fuq il-kisba tal-objettivi tal-politika tal-Unjoni dwar l-ambjent stabbiliti fl-Artikolu 191 tat-TFUE. F'każ bħal dan, il-mekkaniżmu tar-rieżami intern ukoll jenħtieġ li jkopri l-atti adottati fl-implimentazzjoni ta' politiki oħra tal-Unjoni għajr il-politika ambjentali.

Emenda 11

Proposta għal regolament

Premessa 10a (ġdida)

Test propost mill-Kummissjoni Emenda (10a) Fid-dawl tal-ewwel paragrafu tal-Artikolu 263 tat-TFUE, kif interpretat mill-QĠUE (1a) , att jitqies li għandu effetti esterni, u b'hekk jista' jkun soġġett għal talba ta' rieżami, jekk ikollu l-intenzjoni li jipproduċi effetti legali fil-konfront ta' partijiet terzi. Għaldaqstant, atti amministrattivi – bħal ħatriet jew atti preparatorji – li ma jipproduċux effetti legali fil-konfront ta' partijiet terzi u li ma jistgħux jitqiesu li għandhom effetti esterni, f'konformità mal-każistika tal-QĠUE, jenħtieġ li ma jikkostitwixxux atti amministrattivi skont ir-Regolament (KE) Nru 1367/2006.

Emenda 12

Proposta għal regolament

Premessa 10b (ġdida)

Test propost mill-Kummissjoni Emenda (10b) Sabiex tiġi żgurata l-konsistenza legali, att jitqies li għandu effetti legali, u għaldaqstant jista' jkun soġġett għal talba ta' rieżami, f'konformità mal-ewwel paragrafu tal-Artikolu 263 tat-TFUE, kif interpretat mill-QĠUE (1a) . Il-fatt li att jitqies legalment vinkolanti jimplika li l-att jista' jkun soġġett għal talba ta' rieżami, irrispettivament mill-forma tiegħu, peress li n-natura tiegħu titqies fir-rigward tal-effetti, l-objettiv u l-kontenut tiegħu (1b) .

Emenda 13

Proposta għal regolament

Premessa 10c (ġdida)

Test propost mill-Kummissjoni Emenda (10c) Kwalunkwe skadenza proċedurali għall-kontroll amministrattiv u/jew ġudizzjarju jenħtieġ li tapplika biss ladarba l-persuni li jkollhom interess ikunu fil-fatt jafu bil-kontenut tal-att amministrattiv relatat ma' interess pubbliku ewlieni protett mil-liġi ambjentali u li sussegwentement ikun is-suġġett ta' kontestazzjoni, speċjalment f'każijiet fejn l-att amministrattiv individwali kkonċernat ikun skada. Dan hu neċessarju sabiex jiġu evitati prattiki li jistgħu jmorru kontra l-Artikolu 9 tal-Konvenzjoni ta' Aarhus u l-każistika tal-QĠUE, partikolarment is-sentenza tal-Qorti tat-12 ta' Novembru 2019 fil-Kawża C-261/18, Il-Kummissjoni vs. L-Irlanda (1a) .

Emenda 14

Proposta għal regolament

Premessa 10d (ġdida)

Test propost mill-Kummissjoni Emenda (10d) Mezzi bikrin u effettivi ta' parteċipazzjoni pubblika fil-ħolqien u l-adozzjoni ta' atti leġiżlattivi u mhux leġiżlattivi tal-Unjoni huma importanti sabiex it-tħassib ikun jista' jiġi indirizzat fi stadju bikri u biex jiġi vvalutat jekk ikunx hemm bżonn proposta ulterjuri biex tittejjeb il-parteċipazzjoni tal-pubbliku orizzontalment.

Emenda 15

Proposta għal regolament

Premessa 11a (ġdida)

Test propost mill-Kummissjoni Emenda (11a) Fid-dawl tar-rwol ewlieni tal-organizzazzjonijiet ambjentali mhux governattivi f'dak li għandu x'jaqsam ma' sensibilizzazzjoni u azzjonijiet legali, l-istituzzjonijiet jew il-korpi tal-Unjoni għandhom jiżguraw aċċess adegwat għall-informazzjoni, il-parteċipazzjoni u l-ġustizzja.

Emenda 16

Proposta għal regolament

Premessa 12

Test propost mill-Kummissjoni Emenda (12) Skont il-każistika tal-QĠUE (6), l-organizzazzjonijiet ambjentali mhux governattivi li jitolbu rieżami intern ta' att amministrattiv huma meħtieġa jressqu l-fatti jew argumenti legali sostanzjali biżżejjed biex iqajmu dubji serji meta jkunu qegħdin jiddikjaraw ir-raġunijiet għat-talba ta' rieżami. (12) Skont il-każistika tal-QĠUE (6), parti li titlob rieżami intern ta' att amministrattiv hija obbligata tressaq fatti jew argumenti legali sostanzjali biżżejjed biex iqajmu dubji serji meta jkunu qegħdin jiddikjaraw ir-raġunijiet għat-talba ta' rieżami. Dak ir-rekwiżit jenħtieġ li japplika fl-ambitu tar-Regolament (KE) Nru 1367/2006 ukoll.

Emenda 17

Proposta għal regolament

Premessa 12a (ġdida)

Test propost mill-Kummissjoni Emenda (12a) Meta tkun qed tiġi kkunsidrata talba ta' rieżami intern, partijiet oħra affettwati direttament mit-talba inkwistjoni, bħal kumpaniji jew awtoritajiet pubbliċi, jenħtieġ li jkunu jistgħu jissottomettu osservazzjonijiet lill-istituzzjoni jew il-korp tal-Unjoni pertinenti sal-iskadenzi stabbiliti fir-Regolament (KE) Nru 1367/2006.

Emenda 18

Proposta għal regolament

Premessa 12b (ġdida)

Test propost mill-Kummissjoni Emenda (12b) Skont il-każistika tal-QĠUE (1a) , jekk miżura ta' għajnuna mill-Istat skont l-Artikolu 107 tat-TFUE tkun tinvolvi ksur tal-leġiżlazzjoni tal-Unjoni dwar l-ambjent, dik il-miżura ma tistax tiġi ddikjarata kompatibbli mas-suq intern. Jenħtieġ li l-Kummissjoni tistabbilixxi linji gwida ċari biex tiffaċilita l-valutazzjoni tal-kompatibbiltà tal-għajnuna mill-Istat mad-dispożizzjonijiet rilevanti tal-liġi tal-Unjoni, inkluż dik relatata mal-ambjent.

Emenda 19

Proposta għal regolament

Premessa 12c (ġdida)

Test propost mill-Kummissjoni Emenda (12c) Ir-Regolament (KE) Nru 1367/2006 jistabbilixxi d-dispożizzjonijiet komuni, il-kamp ta' applikazzjoni u d-definizzjonijiet dwar l-aċċess għall-informazzjoni, il-parteċipazzjoni tal-pubbliku fil-proċess deċiżjonali u l-aċċess għall-ġustizzja fi kwistjonijiet ambjentali fil-livell tal-Unjoni. Dan huwa xieraq u jikkontribwixxi għaċ-ċertezza tad-dritt u għal aktar trasparenza fil-miżuri ta' implimentazzjoni meħuda skont l-obbligi li joħorġu mill-Konvenzjoni ta' Aarhus.

Emenda 20

Proposta għal regolament

Premessa 12d (ġdida)

Test propost mill-Kummissjoni Emenda (12d) Il-kamp ta' applikazzjoni tal-proċedimenti ta' rieżami skont ir-Regolament (KE) Nru 1367/2006 jenħtieġ li jkopri kemm il-legalità sostantiva kif ukoll dik proċedurali tal-att ikkontestat. F'konformità mal-każistika tal-QĠUE, il-proċedimenti skont l-Artikolu 263(4) TFUE u l-Artikolu 12 tar-Regolament (KE) Nru 1367/2006 ma jistgħux ikunu msejsa fuq raġunijiet jew provi li ma jkunux jidhru fit-talba għal rieżami, inkella l-iskop tar-rekwiżit, fl-Artikolu 10(1) tar-Regolament (KE) Nru 1367/2006, relatat mad-dikjarazzjoni tar-raġunijiet ta' rieżami għal talba bħal din jiġi mċaħħad mill-effett utli tiegħu u s-suġġett tal-proċedura mibdija mit-talba jinbidel (1a) .

Emenda 21

Proposta għal regolament

Premessa 13a (ġdida)

Test propost mill-Kummissjoni Emenda (13a) F'konformità mat-Trattati u mal-prinċipju tal-awtonomija tal-qrati nazzjonali, atti adottati mill-awtoritajiet pubbliċi tal-Istati Membri, inklużi l-miżuri nazzjonali ta' implimentazzjoni mitluba minn att mhux leġiżlattiv skont il-liġi tal-Unjoni, ma jaqgħux fil-kamp ta' applikazzjoni tar-Regolament (KE) Nru 1367/2006.

Emenda 22

Proposta għal regolament

Premessa 14

Test propost mill-Kummissjoni Emenda (14) Dan ir-Regolament jirrispetta d-drittijiet fundamentali u josserva l-prinċipji magħrufin mill-Karta tad-Drittijiet Fundamentali tal-Unjoni Ewropea (il-Karta), b'mod partikolari, id-dritt għal amministrazzjoni tajba (l-Artikolu 41) u d-dritt għal rimedju effettiv u għal proċess ġust (l-Artikolu 47). Dan ir-Regolament jikkontribwixxi għall-effikaċja tas-sistema tar-rieżami amministrattiv u tar-rieżami ġudizzjarju tal-Unjoni, u b'riżultat ta' dan, isaħħaħ l-applikazzjoni tal-Artikoli 41 u 47 tal-Karta u b'hekk jikkontribwixxi għall-istat tad-dritt minqux fl-Artikolu 2 tat-Trattat dwar l-Unjoni Ewropea (TUE). (14) Dan ir-Regolament jirrispetta d-drittijiet fundamentali u josserva l-prinċipji magħrufin mill-Karta tad-Drittijiet Fundamentali tal-Unjoni Ewropea (il-Karta), b'mod partikolari l-prinċipju tal-ħarsien tal-ambjent (l-Artikolu 37), id-dritt għal amministrazzjoni tajba (l-Artikolu 41) u d-dritt għal rimedju effettiv u għal proċess ġust (l-Artikolu 47). Dan ir-Regolament jikkontribwixxi għall-effikaċja tas-sistema tar-rieżami amministrattiv u tar-rieżami ġudizzjarju tal-Unjoni fi kwistjonijiet ambjentali , u b'riżultat ta' dan, isaħħaħ l-applikazzjoni tal-Artikoli 37 , 41 u 47 tal-Karta u b'hekk jikkontribwixxi għall-istat tad-dritt minqux fl-Artikolu 2 tat-Trattat dwar l-Unjoni Ewropea (TUE).

Emenda 23

Proposta għal regolament

Artikolu 1 – paragrafu 1 – punt 1

Regolament (KE) Nru 1367/2006

Artikolu 2 – paragrafu 1 – punt g

Test propost mill-Kummissjoni Emenda (g) “att amministrattiv” tfisser kull att mhux leġiżlattiv li jiġi adottat minn istituzzjoni jew korp tal-Unjoni, li jkollu effetti legalment vinkolanti u esterni u li jkun fih dispożizzjonijiet li , minħabba l-effetti tagħhom, jafu jkunu jiksru l-liġijiet ambjentali skont it-tifsira tal-punt (f) tal-Artikolu 2(1) , għajr dawk id-dispożizzjonijiet f'dan l-att li għalihom il-leġiżlazzjoni tal-Unjoni espliċitament teżiġi miżuri ta' implimentazzjoni fil-livell tal-Unjoni jew f'dak nazzjonali; (g) “att amministrattiv” tfisser kull att mhux leġiżlattiv li jiġi adottat minn istituzzjoni jew korp tal-Unjoni, li jkollu effetti legali u esterni u li jkun fih dispożizzjonijiet li jafu jkunu jiksru l-liġijiet ambjentali skont it-tifsira tal-punt (f) tal-Artikolu 2(1) ; l-atti amministrattivi ma għandhomx jinkludu atti adottati mill-awtoritajiet pubbliċi tal-Istati Membri;

Emenda 24

Proposta għal regolament

Artikolu 1 – paragrafu 1 – punt 1a (ġdid)

Regolament (KE) Nru 1367/2006

Artikolu 2 – paragrafu 2

Test fis-seħħ Emenda 1a. L-Artikolu 2(2) huwa emendat kif ġej: 2. Atti amministrattivi u ommissjonijiet amministrattivi ma għandhomx jinkludu miżuri meħuda jew ommissjonijiet minn xi istituzzjoni jew korp tal-Komunità fil-kapaċità tagħhom bħala korpi amministrattivi ta' reviżjoni , bħal taħt: “2. Atti amministrattivi u ommissjonijiet amministrattivi ma għandhomx jinkludu miżuri meħuda jew ommissjonijiet minn xi istituzzjoni jew korp tal-Komunità fil-kapaċità tagħhom bħala korpi amministrattivi ta' reviżjoni taħt: (a) l-Artikoli 81, 82 , 86 u 87 tat-Trattat ( regoli tal-kompetizzjoni ); (a) l-Artikoli 81 u 82 tat-Trattat [l-Artikoli 101 u 102 tat-TFUE] ( inklużi r-regoli dwar il-fużjonijiet ); (b) l-Artikoli 226 u 228 tat-Trattat (proċeduri fuq ksur); (b) l-Artikoli 226 u 228 tat-Trattat [l-Artikoli 258 u 260 tat-TFUE] (proċeduri fuq ksur); (c) l-Artikolu 195 tat-Trattat (proċeduri ta' l-Ombudsman ); (c) l-Artikolu 195 tat-Trattat [l-Artikolu 228 tat-TFEU] (proċeduri tal-Ombudsman ); (d) l-Artikolu 280 tat-Trattat (proċeduri ta' l-OLAF ). (d) l-Artikolu 280 tat-Trattat [l-Artikolu 325 tat-TFEU] (proċeduri tal-OLAF ); (da) l-Artikoli 86 u 87 tat-Trattat [l-Artikoli 106 u 107 tat-TFUE] sa … [18-il xahar wara l-adozzjoni ta' dan ir-Regolament]. (db) Mhux aktar tard minn … [18-il xahar wara d-data tal-adozzjoni ta' dan ir-Regolament], il-Kummissjoni għandha tadotta linji gwida biex tiffaċilita l-valutazzjoni tal-kompatibbiltà tal-għajnuna mill-Istat mad-dispożizzjonijiet rilevanti tal-liġi tal-Unjoni relatati mal-ambjent, inkluż dwar l-informazzjoni li għandha tiġi ppreżentata mill-Istati Membri meta jinnotifikaw lill-Kummissjoni dwar l-għajnuna mill-Istat.”

Emenda 25

Proposta għal regolament

Artikolu 1 – paragrafu 1 – punt 1b (ġdid)

Regolament (KE) Nru 1367/2006

Artikolu 4 – paragrafu 2

Test fis-seħħ Emenda 1b. L-Artikolu 4(2) huwa sostitwit b'dan li ġej : 2. L-informazzjoni dwar l-ambjent li għandha tkun disponibbli u tiġi mxerrda għandha tiġi aġġornata kif meħtieġ. Barra d-dokumenti elenkati fl-Artikolu 12(2) u (3) u l-Artikolu 13(1) u (2) tar-Regolament (KE) Nru 1049/2001, id-databases jew ir-reġistri għandhom jinkludu dan li ġej : “2. L-informazzjoni dwar l-ambjent li għandha tkun disponibbli u tiġi mxerrda għandha tiġi aġġornata kif meħtieġ. Barra d-dokumenti elenkati fl-Artikolu 12(2) u (3) u l-Artikolu 13(1) u (2) tar-Regolament (KE) Nru 1049/2001, dawn li ġejjin għandhom jiddaħħlu fid-databases jew fir-reġistri malli jiġu kkonsolidati : (a) (a) testi ta' trattati internazzjonali, konvenzjonijiet jew ftehim , u tal-leġislazzjoni Komunitarja dwar l-ambjent jew relatata miegħu, u ta' linji politiċi, pjanijiet u programmi relatati ma' l-ambjent ; (a) (a) testi ta' trattati internazzjonali, konvenzjonijiet jew ftehimiet , u tal-leġiżlazzjoni tal-Unjoni dwar l-ambjent jew relatata miegħu, u ta' linji politiċi, pjanijiet u programmi relatati mal-ambjent ; (aa) il-pożizzjonijiet tal-Istati Membri kif espressi fi proċeduri deċiżjonali li jwasslu għall-adozzjoni ta' leġiżlazzjoni jew atti amministrattivi tal-Unjoni dwar l-ambjent jew relatati miegħu; (b) rapporti ta' progress dwar l-implimentazzjoni ta' l-elementi msemmija fil-punt (a) meta jkunu ppreparati jew miżmuma f'forma elettronika mill-istituzzjonijiet jew korpi tal-Komunità ; (b) rapporti ta' progress dwar l-implimentazzjoni ta' l-elementi msemmija fil-punt (a) meta jkunu ppreparati jew miżmuma f'forma elettronika mill-istituzzjonijiet jew korpi tal-Unjoni ; (c) il-passi meħuda fi proċedimenti għall-ksur tal-liġi Komunitarja mill-istadju ta' l-opinjoni raġunata skond l-Artikolu 226 (1) tat-Trattat; (c) il-passi meħuda fi proċedimenti għall-ksur tal-liġi Komunitarja mill-istadju tal-opinjoni motivata skont l-Artikolu 258 (1) tat-Trattat; (d) rapporti dwar l-istat ta' l-ambjent kif imsemmi fil-paragrafu 4; (d) rapporti dwar l-istat tal-ambjent kif imsemmi fil-paragrafu 4; (e) data jew riassunti ta' data meħuda mill-monitoraġġ ta' attivitajiet li jaffettwaw, jew li jistgħu jaffettwaw, l-ambjent; (e) data jew riassunti ta' data meħuda mill-monitoraġġ ta' attivitajiet li jaffettwaw, jew li jistgħu jaffettwaw, l-ambjent; (f) awtorizzazzjonijiet b'impatt sinifikattiv fuq l-ambjent u ftehim dwar l-ambjent, jew riferenza għall-post fejn tista' tintalab jew tinkiseb tali informazzjoni; (f) awtorizzazzjonijiet b'impatt sinifikattiv fuq l-ambjent u ftehim dwar l-ambjent, jew riferenza għall-post fejn tista' tintalab jew tinkiseb tali informazzjoni; (g) studji dwar l-impatt fuq l-ambjent u l-istima tar-riskji li jirrigwardaw elementi ambjentali, jew riferenza għall-post fejn tista' tintalab jew tinkiseb tali informazzjoni." (g) studji dwar l-impatt fuq l-ambjent u l-istima tar-riskji li jirrigwardaw elementi ambjentali, jew referenza għall-post fejn tista' tintalab jew tinkiseb tali informazzjoni.”

Emenda 26

Proposta għal regolament

Artikolu 1 – paragrafu 1 – punt 2 – punt a

Regolament (KE) Nru 1367/2006

Artikolu 10 – paragrafu 1 – subparagrafu 1

Test propost mill-Kummissjoni Emenda Kull organizzazzjoni mhux governattiva li tissodisfa l-kriterji stabbiliti fl-Artikolu 11 għandha d-dritt li tagħmel talba għal rieżami intern lill-istituzzjoni jew lill-korp tal-Unjoni li adottaw att amministrattiv, jew fil-każ ta' ommissjoni amministrattiva, kellhom jadottaw tali att, għar-raġuni li dan l-att jew din l-ommissjoni jiksru l-liġi ambjentali. Kwalunkwe organizzazzjoni mhux governattiva jew membru tal-pubbliku li jissodisfaw il-kriterji stabbiliti fl-Artikolu 11 għandhom id-dritt li jagħmlu talba għal rieżami intern lill-istituzzjoni jew lill-korp tal-Unjoni li adottaw att amministrattiv, jew fil-każ ta' ommissjoni amministrattiva, kellhom jadottaw tali att, għar-raġuni li dan l-att jew din l-ommissjoni jiksru l-liġi ambjentali.

Emenda 27

Proposta għal regolament

Artikolu 1 – paragrafu 1 – punt 2 – punt a

Regolament (KE) Nru 1367/2006

Artikolu 10 – paragrafu 1 – subparagrafu 2

Test propost mill-Kummissjoni Emenda Meta att amministrattiv ikun miżura ta' implimentazzjoni fil-livell tal-Unjoni li jkun meħtieġ minn att ieħor mhux leġiżlattiv, l-organizzazzjoni mhux governattiva tista', flimkien mat-talba tar-rieżami ta' dik il-miżura ta' implimentazzjoni, titlob ukoll ir-rieżami tad-dispożizzjoni tal-att mhux leġiżlattiv li minħabba fiha tkun meħtieġa dik il-miżura ta' implimentazzjoni. Meta att amministrattiv ikun miżura ta' implimentazzjoni fil-livell tal-Unjoni li jkun meħtieġ minn att ieħor mhux leġiżlattiv, l-organizzazzjoni mhux governattiva jew il-membri tal-pubbliku li jissodisfaw il-kriterji stabbiliti fl-Artikolu 11 jistgħu, flimkien mat-talba tar-rieżami ta' dik il-miżura ta' implimentazzjoni, jitolbu wkoll ir-rieżami tad-dispożizzjoni tal-att mhux leġiżlattiv li minħabba fiha tkun meħtieġa dik il-miżura ta' implimentazzjoni.

Emenda 28

Proposta għal regolament

Artikolu 1 – paragrafu 1 – punt 2 – punt a

Regolament (KE) Nru 1367/2006

Artikolu 10 – paragrafu 2

Test propost mill-Kummissjoni Emenda 2. L-istituzzjoni jew il-korp tal-Unjoni msemmija fil-paragrafu 1 għandhom iqisu kull talba bħal din, sakemm ma tkunx infondata b'mod ċar. L-istituzzjoni jew il-korp tal-Unjoni għandhom jagħtu r-raġunijiet tagħhom fi tweġiba bil-miktub kemm jista' jkun malajr, iżda mhux aktar tard minn 16-il ġimgħa wara l-wasla tat-talba. 2. L-istituzzjoni jew il-korp tal-Unjoni msemmija fil-paragrafu 1 għandhom iqisu kull talba bħal din, sakemm ma tkunx infondata b'mod ċar . F'każ li istituzzjoni jew korp tal-Unjoni taslilhom aktar minn talba waħda ta' rieżami tal-istess att jew ommissjoni li tikkwota l-istess raġunijiet, l-istituzzjoni jew il-korp jistgħu jiddeċiedu li jgħaqqdu t-talbiet flimkien u jittrattawhom bħala talba waħda. F'każ bħal dan, l-istituzzjoni jew il-korp tal-Unjoni għandhom jinnotifikaw dik id-deċiżjoni kemm jista' jkun malajr lil dawk kollha li jkunu għamlu talba ta' rieżami intern għal dak l-istess att jew ommissjoni. Fi żmien erba' ġimgħat mis-sottomissjoni ta' talba bħal din, il-partijiet terzi affettwati direttament mit-talba jistgħu jissottomettu osservazzjonijiet lill-istituzzjoni jew il-korp tal-Unjoni inkwistjoni . L-istituzzjoni jew il-korp tal-Unjoni għandhom jagħtu r-raġunijiet tagħhom fi tweġiba bil-miktub kemm jista' jkun malajr, iżda mhux aktar tard minn 16-il ġimgħa wara l-wasla tat-talba.

Emenda 29

Proposta għal regolament

Artikolu 1 – paragrafu 1 – punt 2a (ġdid)

Regolament (KE) Nru 1367/2006

Artikolu 11 – paragrafu 1a (ġdid)

Test propost mill-Kummissjoni Emenda 2a. Fl-Artikolu 11, jiddaħħal il-paragrafu li ġej: “1a. Talba ta' rieżami intern skont l-Artikolu 10 tista' ssir ukoll minn membri tal-pubbliku li jagħtu prova ta' interess suffiċjenti jew ksur ta' dritt mingħajr preġudizzju għall-paragrafu 2 hawn taħt.”

Emenda 30

Proposta għal regolament

Artikolu 1 – paragrafu 1 – punt 2b (ġdid)

Regolament (KE) Nru 1367/2006

Artikolu 11 – paragrafu 2

Test fis-seħħ Emenda 2b. Fl-Artikolu 11, il-paragrafu 2 huwa sostitwit b'dan li ġej: 2. Il-Kummissjoni għandha tadotta d-disposizzjonijiet meħtieġa sabiex tiżgura l-applikazzjoni trasparenti u konsistenti tal-kriterji msemmija fil-paragrafu 1. “2. Il-Kummissjoni għandha tadotta d-dispożizzjonijiet meħtieġa sabiex tiżgura l-applikazzjoni trasparenti u konsistenti tal-kriterji msemmija fil-paragrafi 1 u 1a. Mhux aktar tard minn… [18-il xahar wara l-adozzjoni ta' dan ir-Regolament], il-Kummissjoni għandha tadotta att delegat f'konformità mal-Artikolu 12a li jispeċifika l-kriterji li jridu jiġu ssodisfati mill-membri tal-pubbliku msemmija fil-paragrafu 1a ta' dan l-Artikolu. Il-Kummissjoni għandha tagħmel rieżami tal-applikazzjoni ta' dawk il-kriterji tal-anqas kull tliet snin u, jekk ikun xieraq, temenda l-att delegat, biex tiggarantixxi l-eżerċizzju effettiv tad-dritt mogħti lill-membri tal-pubbliku msemmi fil-paragrafu 1a. Il-kriterji stabbiliti mill-att delegat adottat skont dan il-paragrafu għandhom: (a) jiżguraw aċċess effettiv għall-ġustizzja f'konformità mal-objettivi ġenerali tal-Konvenzjoni ta' Aarhus; (b) jirrikjedu li talba ssir minn membri tal-pubbliku minn Stati Membri differenti meta din tirrigwarda atti jew ommissjonijiet tal-Unjoni li jaffettwaw lill-pubbliku f'aktar minn Stat Membru wieħed; (c) ikunu tali li jevitaw actio popularis, inkluż billi jiżguraw li meta juru interess suffiċjenti jew ksur ta' dritt, il-membri tal-pubbliku jkunu obbligati jagħtu prova li huma affettwati direttament meta mqabbel mal-pubbliku inġenerali; (d) jimminimizzaw il-piż amministrattiv fuq l-istituzzjonijiet u l-korpi tal-Unjoni.”

Emenda 31

Proposta għal regolament

Artikolu 1 – paragrafu 1 – punt 2c (ġdid)

Regolament (KE) Nru 1367/2006

Artikolu 11a (ġdid)

Test propost mill-Kummissjoni Emenda 2c. Jiddaħħal l-Artikolu li ġej: “Artikolu 11a Reġistru pubbliku ta' talbiet ta' rieżami intern Sa mhux aktar tard mill-31 ta' Diċembru 2021, l-istituzzjonijiet u l-korpi tal-Unjoni għandhom jistabbilixxu reġistru tat-talbiet kollha li jissodisfaw ir-rekwiżiti ta' eliġibbiltà stabbiliti fl-Artikolu 11 kif ukoll tal-applikanti li jissodisfaw dawk ir-rekwiżiti u jkunu ressqu talbiet. Dan ir-reġistru għandu jiġi aġġornat regolarment.”

Emenda 32

Proposta għal regolament

Artikolu 1 – paragrafu 1 – punt 2d (ġdid)

Regolament (KE) Nru 1367/2006

Artikolu 12 – paragrafu 1

Test fis-seħħ Emenda 2d. Fl-Artikolu 12, il-paragrafu 1 huwa emendat kif ġej: 1. L-organizzazzjoni mhux governattiva li għamlet it-talba għal reviżjoni interna skond l-Artikolu 10 tista' tiftaħ kawża quddiem il-Qorti tal-Ġustizzja skond id-disposizzjonijiet pertinenti tat-Trattat. “1. L-organizzazzjoni mhux governattiva jew il-membri tal-pubbliku li jkunu għamlu talba għal rieżami intern skont l-Artikolu 10 u li jqisu li d-deċiżjoni ta' istituzzjoni jew korp tal-Unjoni bi tweġiba għal dik it-talba ma tkunx biżżejjed biex tiġi żgurata l-konformità mal-liġi ambjentali jistgħu jiftħu kawża quddiem il-Qorti tal-Ġustizzja, skont l-Artikolu 263 tat-Trattat biex isir rieżami tal-legalità sostantiva u proċedurali ta' dik id-deċiżjoni .”

Emenda 33

Proposta għal regolament

Artikolu 1 – paragrafu 1 – punt 2e (ġdid)

Regolament (KE) Nru 1367/2006

Artikolu 12 – paragrafu 2

Test fis-seħħ Emenda 2e. Fl-Artikolu 12, il-paragrafu 2 huwa emendat kif ġej: 2. Fejn l-istituzzjoni jew il-korp tal-Komunità jonqsu milli jaġixxu skond l-Artikolu 10(2) jew (3), l-organizzazzjoni mhux governattiva tista' ġġib azzjoni quddiem il-Qorti tal-Ġustizzja skond id-disposizzjonijiet pertinenti tat-Trattat. “2. Fejn l-istituzzjoni jew il-korp tal-Unjoni jonqsu milli jaġixxu skont l-Artikolu 10(2) jew (3), l-organizzazzjoni mhux governattiva jew il-membri tal-pubbliku li jkunu għamlu t-talba ta' rieżami intern skont l-Artikolu 10 jistgħu jiftħu kawża quddiem il-Qorti tal-Ġustizzja skont id-dispożizzjonijiet pertinenti tat-Trattat.”

Emenda 34

Proposta għal regolament

Artikolu 1 – paragrafu 1 – punt 2f (ġdid)

Regolament (KE) Nru 1367/2006

Artikolu 12 – paragrafu 2a (ġdid)

Test propost mill-Kummissjoni Emenda 2f. Jiddaħħal il-paragrafu li ġej: “2a. Mingħajr preġudizzju għall-prerogattiva tal-Qorti tal-Ġustizzja li taqsam l-ispejjeż, għandu jiġi żgurat li l-proċeduri ġudizzjarji mibdija skont dan l-Artikolu ma jkunux għaljin iżżejjed." L-istituzzjonijiet u l-korpi tal-Unjoni msemmija fl-Artikolu 10(1) għandhom jagħmlu biss talbiet raġonevoli għar-rimborż tal-ispejjeż.”

Emenda 35

Proposta għal regolament

Artikolu 1 – paragrafu 1 – punt 2g (ġdid)

Regolament (KE) Nru 1367/2006

Artikolu 12a (ġdid)

Test propost mill-Kummissjoni Emenda 2g. Jiddaħħal l-artikolu li ġej: “Artikolu 12a Eżerċizzju tad-delega 1. Is-setgħa ta' adozzjoni ta' atti delegati msemmija fl-Artikolu 11(2) hija mogħtija lill-Kummissjoni suġġett għall-kondizzjonijiet stabbiliti f'dan l-Artikolu. 2. Is-setgħa ta' adozzjoni ta' atti delegati msemmija fl-Artikolu 11(2) hija mogħtija lill-Kummissjoni għal perjodu ta' żmien indeterminat minn [id-data tad-dħul fis-seħħ ta' dan ir-Regolament]. 3. Id-delega ta' setgħa msemmija fl-Artikolu 11(2) tista' tiġi revokata fi kwalunkwe mument mill-Parlament Ewropew jew mill-Kunsill. Deċiżjoni li tirrevoka għandha ttemm id-delega ta' setgħa speċifikata f'dik id-deċiżjoni. Għandha ssir effettiva fil-jum wara l-pubblikazzjoni tad-deċiżjoni f'Il-Ġurnal Uffiċjali tal-Unjoni Ewropea jew f'data aktar tard speċifikata fih. Ma għandha taffettwa l-validità tal-ebda att delegat li jkun diġà fis-seħħ. 4. Qabel ma tadotta att delegat, il-Kummissjoni għandha tikkonsulta esperti nnominati minn kull Stat Membru u l-pubbliku skont il-prinċipji stipulati fil-Ftehim Interistituzzjonali tat-13 ta' April 2016 dwar it-Tfassil Aħjar tal-Liġijiet. 5. Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill. 6. Att delegat adottat skont l-Artikolu 11(2) għandu jidħol fis-seħħ biss jekk ma tiġix espressa oġġezzjoni mill-Parlament Ewropew jew mill-Kunsill fi żmien xahrejn min-notifika ta' dak l-att lill-Parlament Ewropew u lill-Kunsill jew jekk, qabel ma jiskadi dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhumiex sejrin joġġezzjonaw. Dak il-perjodu għandu jiġi estiż b'xahrejn fuq inizjattiva tal-Parlament Ewropew jew tal-Kunsill.”

(1) Il-każ ġie mgħoddi lura għan-negozjati interistituzzjonali lill-kumitat responsabbli skont l-Artikolu 59(4), ir-raba' subparagrafu (A9-0152/2021).

(4) Ir-Regolament (KE) Nru 1367/2006 tal-Parlament Ewropew u tal-Kunsill tas-6 ta' Settembru 2006 dwar l-applikazzjoni għall-istituzzjonijiet u l-korpi tal-Komunità tad-dispożizzjonijiet tal-Konvenzjoni ta' Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta' Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU L 264, 25.9.2006, p. 13).

(4) Ir-Regolament (KE) Nru 1367/2006 tal-Parlament Ewropew u tal-Kunsill tas-6 ta' Settembru 2006 dwar l-applikazzjoni għall-istituzzjonijiet u l-korpi tal-Komunità tad-dispożizzjonijiet tal-Konvenzjoni ta' Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta' Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU L 264, 25.9.2006, p. 13).

(1a) Il-Komunikazzjoni tal-Kummissjoni tal-4 ta' April 2019 dwar l-Analiżi tal-Implimentazzjoni Ambjentali 2019: Ewropa li tipproteġi liċ-ċittadini tagħha u ttejjeb il-kwalità ta' ħajjithom u l-Komunikazzjoni tal-Kummissjoni tal-14 ta' Ottubru 2020 dwar it-titjib tal-aċċess għall-ġustizzja fi kwistjonijiet ambjentali fl-UE u fl-Istati Membri tagħha.

(5) Ara l-konklużjonijiet tal-Kumitat għall-Konformità mal-Konvenzjoni ta' Aarhus fil-kawża ACCC/C/2008/32 fuq https://www.unece.org/env/pp/compliance/Compliancecommittee/32TableEC.html .

(5) Il-parir tal-Kumitat għall-Konformità mal-Konvenzjoni ta' Aarhus f'ACCC/M/2017/3 u ACCC/C/2015/128 disponibbli fuq https://unece . org/env/pp/cc/accc . m.2017.3_european-union u https://unece . org/env/pp/cc/accc.c.2015.128_european-union .

(1a) Is-sentenza tal-Qorti tal-Ġustizzja tat-3 ta' Ottubru 2013, Inuit Tapiriit Kanatami et vs Il-Parlament Ewropew u Il-Kunsill tal-Unjoni Ewropea, C-583/11, ECLI:EU:C:2013:625, il-paragrafu 56 .

(1a) Is-sentenza tal-Qorti tal-Ġustizzja tad-29 ta' Jannar 2021, ClientEarth vs Il-Bank Ewropew tal-Investiment, T-9/19, ECLI:EU:T:2021:42, il-paragrafi 149 u 153. Ara wkoll is-sentenza fil-Kawża C-583/11 P, il-paragrafu 56.

(1b) Is-sentenzi tal-Qorti tal-Ġustizzja tal-10 ta' Diċembru 1957, Usines à tubes de la Sarre vs L-Awtorità l-Għolja, 1/57 u 14/57, ECLI:EU:C:1957:13, p. 114; tal-31 ta' Marzu 1971, Il-Kummissjoni vs Il-Kunsill, 22/70, ECLI:EU:C:1971:32, il-paragrafu 42; tas-16 ta' Ġunju 1993, Franza vs Il-Kummissjoni, C-325/91, ECLI:EU:C:1993:245, il-paragrafu 9; tal-20 ta' Marzu 1997, Franza vs Il-Kummissjoni, C-57/95, ECLI:EU:C:1997:164, il-paragrafu 22; u tat-13 ta' Ottubru 2011, Deutsche Post u l-Ġermanja vs Il-Kummissjoni, C-463/10 P u C-475/10 P, ECLI:EU:C:2011:656, il-paragrafu 36.

(1a) Is-sentenza tal-Qorti tal-Ġustizzja tat-12 ta' Novembru 2019, C-261/18, Il-Kummissjoni vs L-Irlanda, ECLI:EU:C:2019:955.

(6) Is-sentenza tal-Qorti tal-Ġustizzja tat-12 ta' Settembru 2019 fil-Kawża C-82/17 P, TestBioTech vs il-Kummissjoni, ECLI:EU:C:2019:719, il-paragrafu 69.

(6) Is-sentenza tal-Qorti tal-Ġustizzja tat-12 ta' Settembru 2019 fil-Kawża C-82/17 P, TestBioTech vs il-Kummissjoni, ECLI:EU:C:2019:719, il-paragrafu 69 , u s-sentenza fil-Kawża T-9/19 .

(1a) Is-sentenza tal-Qorti tal-Ġustizzja tat-22 ta' Settembru 2020, L-Awstrija vs Il-Kummissjoni, C-594/18 P, ECLI:EU:C:2020:742.

(1a) Is-sentenza fil-Kawża C-82/17 P, il-paragrafu 39.